దీపావళి సంతోషంగా సాగాలంటే.. ఈ జాగ్రత్తలు తప్పనిసరి WATCH LIVE TV
క్యారే సెట్టింగా.. దుమ్మురేపుతున్న ‘కాలా’ టీజర్!
‘కబాలి’ సినిమాతో సూపర్‌స్టార్ రజినీకాంత్‌ను డిఫరెంట్ లుక్‌లో చూపించిన దర్శకుడు పా.రంజిత్. ఇప్పుడు మరోసారి తలైవాను కొత్త లుక్‌లో చూపిస్తున్నారు.
TNN | Updated:
Mar 2, 2018, 10:10AM IST
&lsquo;కబాలి&rsquo; సినిమాతో సూపర్&zwnj;స్టార్ రజినీకాంత్&zwnj;ను డిఫరెంట్ లుక్&zwnj;లో చూపించిన దర్శకుడు పా.రంజిత్. ఇప్పుడు మరోసారి తలైవాను కొత్త లుక్&zwnj;లో చూపిస్తున్నారు. అదే &lsquo;కాలా&rsquo;. ఫస్ట్&zwnj;లుక్&zwnj;తోనే ఈ సినిమా అందరి దృష్టిని ఆకర్షించింది. టీజర్ ఎప్పుడొస్తుందా అని రజినీ అభిమానులతో పాటు సగటు సినీ ప్రేక్షకుడు ఆసక్తిగా ఎదరుచూస్తున్నాడు. ఆ సమయం రానే వచ్చింది. ప్రస్తుతం సోషల్ మీడియాలో &lsquo;కాలా&rsquo; టీజర్ సందడి చేస్తోంది. నలుపు రంగు చొక్కా, లుంగీతో మాస్ లుక్&zwnj;లో సూపర్&zwnj;స్టార్ దుమ్మురేపుతున్నాడు. బాలీవుడ్ ప్రముఖ నటుడు నానా పటేకర్ ప్రతినాయకుడు పాత్ర పోషిస్తున్నారు.
తెలుగు, తమిళం, హిందీ బాషల్లో విడుదలైన ఈ టీజర్ నానా పటేకర్ ఎంట్రీతో ప్రారంభమైంది. &lsquo;కాలా.. ఏం పేర్రా ఇది&rsquo; అంటూ నానా పటేకర్ డైలాగ్ చెప్పగానే.. వర్షంలో గొడుగు పట్టుకుని రజినీ ఎంట్రీ అదిరింది. బ్లాక్ షర్ట్&zwnj;లో నల్ల కళ్లద్దాలు పెట్టుకుని తెల్ల గెడ్డంతో రజినీ లుక్ మామూలుగా లేదు. దీని వెనుక &lsquo;కాలా అంటే ఎవరు.. కాలుడు కరికాలుడు. గొడవపడైనా సరే కాపాడేవాడు&rsquo; అంటూ వాయిస్ ఓవర్&zwnj;తో రజినీ ఎంట్రీ సూపర్ అనే చెప్పాలి. &lsquo;క్యారే.. సెట్టింగా? వీరయ్య బిడ్డనిరా ఒక్కడినే ఉన్నా. దిల్లుంటే గుంపుగా రండిరా&rsquo; అంటూ రజినీ చెప్పిన డైలాగ్ టీజర్&zwnj;కే హైలైట్.
ఉండర్&zwnj;బార్ ఫిల్మ్స్, లైకా ప్రొడక్షన్స్ సంయుక్తంగా నిర్మిస్తున్న ఈ సినిమాకి రజినీకాంత్ అల్లుడు ధనుష్ నిర్మాతగా వ్యవహరిస్తున్నారు. వాస్తవానికి మార్చి 1వ తేదీనే టీజర్ విడుదల కావాల్సి ఉంది. కానీ కంచి పీఠాధిపతి జయేంద్ర సరస్వతి శంకరాచార్య మరణం నేపథ్యంలో ఆయన గౌరవార్థం టీజర్&zwnj;ను వాయిదా వేస్తున్నట్లు ధనుష్ ట్విట్టర్ ద్వారా ప్రకటించారు. మార్చి 2న ఉదయం 10 గంటలకు టీజర్ విడుదల ఉంటుందని చెప్పినప్పటికీ ముందుగానే విడుదల చేశారు.
&lsquo;కబాలి&rsquo;కి సంగీతం అందించిన సంతోష్ నారాయణ్.. ఈ సినిమాకు మ్యూజిక్ డైరెక్టర్&zwnj;గా పనిచేస్తున్నారు. ఈశ్వరి రావు, హుమా ఖురేషి, సముద్రఖని, సంపత్ రాజ్, సాయాజీ షిండే, అంజలి పాటిల్, మణికందన్ తదితరులు ఇతర తారాగణం. ముంబైలో వివక్షకు గురవుతున్న తమిళుల కోసం పోరాడే నాయకుడి పాత్రలో రజినీ కనిపిస్తారు. ఈ చిత్రం ఏప్రిల్ 27న విడుదలకు సిద్ధమవుతోంది.